# 31. Creu Grid Teils Nodwedd

[31. Creu Grid Teils Nodwedd 1](#_Toc87610182)

[Cyflwyniad 2](#_Toc87610183)

[Enghraifft o Gridiau Teils Nodwedd 3](#_Toc87610184)

[Creu Grid Teils Nodwedd 5](#_Toc87610185)

[Ychwanegu cynnwys lle'r hoffech i'r grid teils nodwedd ymddangos 5](#_Toc87610186)

[Creu adran newydd i storio'r teils 6](#_Toc87610187)

[Ychwanegu'r teils 8](#_Toc87610188)

[Feature Tile 9](#_Toc87610189)

[Feature Tile (external link) 10](#_Toc87610190)

[Feature Tile (quote) 11](#_Toc87610191)

[I Orffen 12](#_Toc87610192)

## Cyflwyniad

Gellir defnyddio gridiau teils i arddangos nifer o eitemau mewn blychau melyn a llwyd.

Mae tri gwahanol fath o deils y gellir eu harddangos yn y grid:


* **Feature Tile -** Pennawd gyda manylion pellach dewisol, yn cysylltu ag adran yn y CMS.
* **Feature Tile (external link) -** Pennawd gyda manylion pellach dewisol, yn cysylltu â thudalen allanol.
* **Feature Tile (quote) -** Dyfyniad, Ffynhonnell a Blwyddyn, a ddefnyddir yn bennaf ar gyfer dyfyniadau gan gyfranwyr o blith yr alumni


Gallwch gyfuno eitemau Feature Tile a Feature Tile (external link), ond peidiwch â cheisio cyfuno eitemau Feature Tile (quote) gydag unrhyw fath arall o deils.

Mae'r teils nodwedd yn aildrefnu eu hunain ar gyfer sgriniau symudol neu os yw porwr y defnyddiwr mewn ffenestr lai.


Gall gridiau teils nodwedd **gael eu creu gan Gymedrolwyr yn unig** oherwydd mae angen creu adran newydd, ond os oes gennych chi un yn eich safle eisoes, gellir ei golygu gan Gyfranwyr a Chymedrolwyr.

## Enghraifft o Gridiau Teils Nodwedd


Grid Teils Nodwedd Syml:

Grid Teils Nodwedd gyda manylion byr:

Grid Teils Nodwedd gyda mwy o fanylion a phennawd o faint llai:



Grid Teils Nodwedd gyda dyfyniadau:




## Creu Grid Teils Nodwedd

### Ychwanegu cynnwys lle'r hoffech i'r grid teils nodwedd ymddangos

1. Agorwch yr adran yn y CMS lle'r hoffech i'r grid teils nodwedd ymddangos.
2. Cliciwch ar y tab Content.
3. Cliciwch ar Add content a dewiswch 'Display Feature Tiles'

**Sylwer**: Os nad ydych chi'n gweld y templed cynnwys hwn yn y rhestr, bydd angen i chi [gysylltu â Gwasanaethau Gwybodaeth](https://aber.ac.uk/cy/is/help/contactus/) i ofyn iddynt alluogi'r templedi angenrheidiol ar gyfer gridiau teils nodwedd.

1. Dangosir y templed 'Display Feature Tiles':



1. Rhowch enw i'r darn o gynnwys.
2. Cliciwch ar Save changes i gadw'r cynnwys.
3. Os oes angen, efallai y bydd rhaid i chi drefnu'r cynnwys yn eich adran er mwyn i'ch grid teils nodwedd ymddangos yn y lle iawn ar y dudalen. Gweler [Taflen Wybodaeth 8](https://www.aber.ac.uk/cy/is/it-services/web/cms/info-sheets/) i gael rhagor o wybodaeth am aildrefnu cynnwys.

### Creu adran newydd i storio'r teils

1. Ewch yn ôl i'r Strwythur Safle a dewch o hyd i'r adran lle'r hoffech i'r grid teils nodwedd ymddangos.
2. Cliciwch ar y botwm 'Actions' ar y dde i'r adran yr ydych wedi'i dewis, a bydd y ddewislen 'Actions' yn ymddangos. Dewiswch 'Create section'.



1. Bydd y dudalen *General Section Details* yn ymddangos:



1. Teipiwch **features** fel enw'r adran. Mae'n bwysig defnyddio'r geiriad cywir, neu ni fydd y ddewislen luniau'n gweithio.
2. Tynnwch y tic oddi ar y blwch ticio "Show in navigation" er mwyn i'r adran beidio ag ymddangos yn y ddewislen ar y chwith.
3. Cliciwch ar y botwm Save changes ar waelod y sgrin.
4. Bydd y system yn mynd â chi yn ôl i dudalen strwythur y safle.


### Ychwanegu'r teils

1. Cliciwch ar y symbol plws i ehangu eich adran er mwyn i chi allu gweld eich adran features newydd.
2. Cliciwch ar yr adran features.
3. Cliciwch ar y tab Content.
4. Cliciwch ar Add content a dewiswch 'Feature Tile', ‘Feature Tile (external link)’ neu ‘Feature Tile (quote)’, gan ddibynnu ar ba fath o deils yr ydych yn eu hychwanegu.

**Sylwer**: Os nad ydych chi'n gweld y templedi cynnwys hyn yn y rhestr, bydd angen i chi [gysylltu â Gwasanaethau Gwybodaeth](https://aber.ac.uk/cy/is/help/contactus/) i ofyn iddynt alluogi'r templedi angenrheidiol ar gyfer gridiau teils nodwedd.


1. Bydd y templed a ddewiswyd yn ymddangos:

#### Feature Tile




1. Rhowch enw i'r eitem. Efallai yr hoffech ddefnyddio'r un testun ag a fydd yn ymddangos i'r defnyddiwr, er mwyn i chi weld pa eitem yw pa un yn y rhestr gynnwys.
2. Teipiwch destun y pennawd yn y blwch 'Heading'.
3. Teipiwch y manylion pellach byr yn y blwch 'Detail' (dewisol).
4. Cliciwch ar y botwm 'Add section link' i ddewis yr adran yr hoffech gysylltu â hi.
5. Pan fyddwch wedi dewis yr adran, bydd yn ymddangos o dan y botwm 'Add section link'.
6. Os yw eich pennawd yn hir gallwch dicio'r blwch ticio 'Reduce Text Size' i wneud maint y ffont yn llai.
7. Cliciwch ar Save changes i orffen.

#### Feature Tile (external link)



1. Rhowch enw i'r eitem. Efallai yr hoffech ddefnyddio'r un testun ag a fydd yn ymddangos i'r defnyddiwr, er mwyn i chi weld pa eitem yw pa un yn y rhestr gynnwys.
2. Teipiwch destun y pennawd yn y blwch 'Heading'.
3. Teipiwch y manylion pellach byr yn y blwch 'Detail' (dewisol)
4. Teipiwch neu ludiwch gyfeiriad y ddolen allanol yn y blwch 'Link'
5. Os yw eich pennawd yn hir gallwch dicio'r blwch ticio 'Reduce Text Size' i wneud maint y ffont yn llai.
6. Cliciwch ar Save changes i orffen.

#### Feature Tile (quote)



1. Rhowch enw i'r eitem. Efallai yr hoffech ddefnyddio'r un testun ag a fydd yn ymddangos i'r defnyddiwr, er mwyn i chi weld pa eitem yw pa un yn y rhestr gynnwys.
2. Teipiwch y dyfyniad yn y blwch 'Quote'.
3. Teipiwch enw'r sawl sy'n rhoi'r dyfyniad yn y blwch 'Source'
4. Ychwanegwch y flwyddyn a'r sawl a astudiodd yma a'u cwrs yn y blwch 'Year' e.e. ‘Saesneg, 1972’. Gallwch hefyd ddefnyddio'r blwch hwn i ddweud bod unigolyn yn/wedi bod yn aelod o staff e.e. 'aelod o staff, 2007'.
5. Cliciwch ar Save changes i orffen.

### I Orffen

1. Ailadroddwch yr uchod ar gyfer pob teilsen nodwedd yr hoffech ei hychwanegu
2. Pan fyddwch wedi gorffen ychwanegu eich eitemau teils nodwedd, ewch yn ôl i Strwythur y Safle.
3. Cliciwch ar y botwm Actions ar gyfer yr adran ble bydd y ddewislen luniau'n ymddangos (nid yr adran features). Dewiswch 'Preview section'.
4. Gwiriwch fod y grid teils nodwedd yn ymddangos fel yr hoffech iddynt wneud:
5. Cofiwch y bydd angen i chi gymeradwyo'r cynnwys yr ydych wedi'i greu er mwyn i'r grid teils nodwedd newydd ymddangos ar y weddalen fyw.